Avinurme raudteejaam

Avinurme raudteejaam oli raudteejaam Sonda–Mustvee raudteel Jõgeva maakonnas Avinurmes ja on raudteejaam Avinurme muuseum-raudteel.

Ajalugu
Kitsarööpmelise raudtee rajamist Sondast alustati 1923. aastal. 1925. aasta lõpul jõuti välja Avinurmeni ning järgmised 10 kilomeetrit Mustveesse ehitati välja 1926. aasta kevadeks.
Raudtee tulek lõi kogu piirkonnas uusi töökohti ning paranes igapäevane kauba- ja postivedu. Avinurme jaama ümber kerkis peagi alevik uute elamute ja poodidega.Kui raudtee Mustveesse jõudis ...; Vooremaa, nr. 38, 12. mai 2023 (DIGAR)

Avinurme jaam oli raudteeharu üks suurimaid. Alates 1968. aastast, kui peatati liiklus Mustvee-Avinurme lõigul, oli Avinurme raudteeliini lõppjaam. Jaamas asus kolm teed, üks tupik ning harutee liiva laadimiseks, mis viis kiriku kõrvale liivakarjääri. 

Avinurmele eelnes Sonda poolt tulles Muru raudteepeatus ja järgnes Kõrve raudteepeatus. Jaam suleti 1972. aastal seoses kitsarööpmelise raudtee sulgemisega.Margus Kruut: "Kohalik rahvas hoiab mälestust Alutaguse raudteest elus" Postimees, 13. detsember 2008

Seoses Avinurme muuseum-raudtee arenguga valmis 2018. aasta augustis uus jaamahoone.

Jaamahoone
pisi|2018. aastal avatud Avinurme uus jaamahoone
Avinurme esimene jaamahoone ehitati eriprojekti järgi 1927. aastal. Jaamahoone hävis koos suure osaga alevist 1941. aastal.Avinurme muuseumrong

Jaamahoone asemele rajati puitbarakk, mis oli kasutusel kuni raudtee sulgemiseni. Hoone on muudetud kujul säilinud ja kasutusel elamuna.

Augustis 2018 avati Avinurmes uus jaamahoone, mis on ühtlasi esimene taasiseseisvunud Eesti Vabariigi ajal rajatud kitsarööpmelise raudtee jaamahoone. Avinurme jaamahoone.

Avinurme muuseum-raudtee
pisi|Avinurme muuseumirong
Kunagisest raudteest taastati algselt kohalike poolt 178,5-meetrine raudteelõik, raudteesild ning veerem, mis koosneb bensiinimootoriga vedurist (MUZ-4) ja kohvik-, looma- ja platvormvagunist. 
22. juunil 2019 avati taastatud ühe km pikkune kitsarööpmeline raudteelõik, mis on kohaliku elu seisukohalt oluline turismiobjekt. 
Kui vanal 178,5 m lõigul võis rong sõita kuni 5 km/h, siis uuel teel on lubatud tunnikiirus 7 kilomeetrit.Põhjarannik: "Ministeeriumile ei meeldi mitmed Ida-Viru projektid", 20.11.2015"Avinurme entusiastid avasid taastatud kilomeetrise raudteelõigu" ERR uudised, 22.06.2019
Raudteelõigu pikendamise ehitustöö teostas Go Track. Go Track taastab Avinurmes ajaloolist raudteed AS Go Group (vaadatud 26.06.2019)

Vaata ka
 Kitsarööpmeline raudtee Eestis
 Raudteetransport Eestis
 Eesti Muuseumraudtee

Viited

Välislingid
 TuleTulemine: ikka edasi ja tagasi mööda kitsarööpmelist 178,5-meetrist teed ERR Kultuur, 19.06.2014
 Avinurme elanikud taastavad ajaloolist raudteed: tahame selle valmis saada jaanipäevaks 23.10.2018
 Avinurme kitsarööpmelisele raudteele rajati ülesõidukoht 01.10.2016

Kategooria:Eesti raudteejaamad
Kategooria:Mustvee vald
Kategooria:Eesti kitsarööpmeline raudtee